alexandrainst/scandi-wiki huggingface dataset:
Knarvik videregående skole

Knarvik vidaregåande skule er en videregående skole i Knarvik i Alver kommune i Nordhordland, nær 29 km nord for Bergen sentrum. Skolen ble etablert i 2003 ved en sammenslåing av Lindås gymnas og Nordhordland yrkesskole.

De gamle byggende består, nå som avdeling Juvikstølen og avdeling Kvernhusmyrane. Et nytt tilbygg til avdeling Juvikstølen sto ferdig i 2009. Tilbudet teknikk og industriell produksjon flyttet dit. TIP-verkstedet på Kvernhusmyrane er siden benyttet av oppfølgingstjenesten tilbud, «Klassen med utvidet praksis».

Knarvik var en av Norges første skoler med dobbelkompetansetilbudet 4-årig Yrkes- og studiekompetanse. Tilbudet kombinerer fellesfag, programfag og læretid i bedrift og leder til både fagbrev og studiekompetanse. Skolen omtaler fortsatt løpene som  TAF - tekniske og allmenne fag, innen byggfag, elektrofag, helsefag og industriell produksjon.

Knarvik Vgs har etablert en elevaksjon som siden 2004 har gitt sine inntekter til Norwegian Humanitarian Enterprise (NHE) i Aserbajdsjan. Gjennom årene har mer enn en million kroner blitt overlevert. Hvert år sender skolen to elever og en lærer for å besøke prosjektene skolen støtter.

Hordaland fylke har en utvekslingsavtale med skoler i Wales der elever fra hele Hordaland kan ta vg2 studiespesialisering i regi av Knarvik vgs.

Utdanningstilbud
Vedtatt utdanningstilbud for skoleåret 2021-2022:

Skolen har også det 4-årige tilbudet Yrkes- og studiekompetanse som kombinerer fellesfag, programfag og praksis i bedrift og leder til både fagbrev og studiekompetanse.

Skolen har tilbud om et skoleår i Wales på studiespesialisering Vg2.

Skolen tilbyr også arbeidslivtrening, hverdagslivstrening, yrkesfaglig grunnkompetanse og voksenopplæring.

Tilbudene Studiespesialisering med formgiving og Service og samferdsel ble avviklet høsten 2020.

Referanser

Eksterne lenker
 Skolens hjemmeside
 TAF

Videregående skoler i Vestland
Utdanningsinstitusjoner etablert i 2003
Skoler i Alver
Knarvik
Palesuppe

Palesuppe er en tradisjonell bergensk fiskesuppe, kokt på pale (småsei).

Eksterne lenker
 En oppskrift på palesuppe

Supper
Elopak

Elopak er et norsk firma som produserer kartongemballasje for distribusjon av væsker, slik som melk, saft og juice. 

Firmaet ble grunnlagt i 1957 av Christian August Johansen som europeisk lisenstaker av Pure-Pak. Johansen fikk med seg Johan H. Andresen som investor, og fikk bygget en fabrikk for Pure-Pak melkekartonger på Spikkestad i 1957, uten en eneste ordre. Elopak har utviklet seg til en stor leverandør av emballasjekartong for flytende ferdigprodukter i Europa.

Andresen kjøpte senere ut Johansen og firmaet var lenge eiet av investeringsselskapet Ferd AS. I 2021 ble det børsnotert, Ferd er fortsatt største eier.

Eksterne lenker
 
 Pure-Pak industridesign

Norske industriselskaper
Etableringer i 1957
Bokbussen i Vestfold

Bokbussen i Vestfold var eid og drevet av Vestfold fylkesbibliotek. Tjenesten ble opprettet i 1948 for å nå brukere i alle deler av fylket. Bussen hadde i alt 57 stopp i Vestfold. Bussen romma cirka 4500 bøker, lydbøker, video/DVD, tidsskrifter og tegneserier. Den ble nedlagt 1. januar 2010.

I 1991 ble det inngått avtale om at driftsutgiftene skulle fordeles 50–50 mellom kommunene og fylket, men senere var fordelingsnøkkelen 25–75. Totale driftsutgifter var i 2008 på 1,9 millioner kroner. Av dette dekte kommunene samlet 420 000 kroner. Sandefjord, Horten, Svelvik, Stokke og Larvik sa først opp sine avtaler.

Eksterne lenker
 Norsk bibliotekforening: Bokbussen i Vestfold er nedlagt

Bokbusser i Norge
Kultur i Vestfold og Telemark
Etableringer i 1948
Opphør i 2010
Ferd (firma)

Ferd AS er et norsk familieeid investeringsselskap som eies av Johan H. Andresen og hans to døtre Katharina Andresen og Alexandra, henholdsvis femte og sjette generasjon Andresen. 

Ferds virksomhet omfatter aktivt eierskap og selskapsutvikling i private og børsnoterte selskaper, finansielle investeringer, eiendomsutvikling, eksterne forvaltere, impact-investeringer og sosialt entreprenørskap.

Historie
I 1849 kjøpte den første Johan H. Andresen J. L. Tiedemanns Tobaksfabrik, og firmaet har siden den gang vært i familiens eie. Helt fra starten har familien vært engasjert i ulike typer industriell og finansiell virksomhet.

I 1998 opphørte selskapets operative engasjement innen tobakk, da tobakksvirksomheten ble solgt til Skandinavisk Tobakskompagni.

Dagens selskap 
Det nåværende Ferd AS oppstod i 2001, da selskapene Tiedemanns-Joh. H. Andresen DA og Hartog & Co AS ble fusjonert og skiftet navn til Ferd AS. Konsernet har siden 2004 hatt et uavhengig styre der medlemmene er eksterne, fra 2012 med Johan H. Andresen som styreleder. Morten Borge er konsernsjef.

I 2007 overførte Johan H. Andresen 42 % av verdiene i Ferd til hver av sine døtre.

Referanser

Eksterne lenker
 

Norske investeringsselskaper
Norske eiendomsselskaper
Etableringer i 1778
Even Fodstad

Even Fodstad (født 25. desember 1872 på Fostad i Østre Toten, død 25. juli 1952 på Tømmerhol) var ordfører i Østre Toten i periodene 1911-13 og 1926-28. Fodstad representerte Bondepartiet, i hans første ordførerperiode under navnet "Næringspartiets liste".

Fodstad var sønn av Martinius Rogneby på Fostad og Petra f. Hveem. Etter middelskolen arbeidde han tre år som kontorist i Tønsberg. I 1899 ble han gift med Petra Tømmerhol, og tre år seinere tok de over hennes farsgard.

I 1907 kom Fodstad inn i herredsstyret, der han satt fram til 1928, riktignok bare som første varamann i perioden 1922-25. Fodstad hadde også flere andre kommunale verv; blant annet var han formann i ligningsmemnda og overligningsnemnda.

Kilder og litteratur 
 DIS Norges gravminneregistrering
 Gjørvad, O. (red.): Totens bygdebok II, s. 43.
 Opplandsarkivets avskrift av kommunevalgresultater

 

 

Ordførere i Østre Toten
Sp-ordførere i Oppland
Personer fra Østre Toten kommune
Fødsler i 1872
Dødsfall i 1952
Bjørn Benkow

Bjørn Leo Benkow (født 13. februar 1940, død 17. februar 2010) var en norsk frilansjournalist som ble kjent da det sommeren 2006 ble avslørt at han hadde fabrikkert en rekke «eksklusive» intervjuer med kjendiser som Michael Schumacher, Oprah Winfrey, Bill Gates og Margaret Thatcher og solgt intervjuene til en rekke skandinaviske aviser. Benkow hevdet han hadde fått eksklusive hjemme-hos-intervjuer hos Schumacher i Sveits og intervjuet Bill Gates på et rutefly til München. I virkeligheten hadde han diktet opp intervjuene hjemme i sin egen stue. Etter avsløringen oppga han at han hadde hatt økonomiske motiver for å dikte opp de falske intervjuene.

Bjørn Benkow var nevø av Jo Benkow. Hans farfar, fotografen Chaim Eliah Benkowitz, kom til Norge rundt 1900 på grunn av jødeforfølgelser i hjemlandet Russland, og endret det opprinnelige familienavnet Benkowitz til Benkow.

Referanser 

Norske journalister
Journalistisk svindel
Fødsler i 1940
Dødsfall i 2010
Bjørg Thorhallsdottir

Bjørg Thorhallsdottir er en islandsk-norsk kunstner. Hun er oppvokst på Vøyenenga og i Lommedalen i Bærum og i Sørøst-Asia.  Thorhallsdottir var bosatt i Cannes 2002–2005. Hun flyttet i 2005 tilbake til Norge. Thorhallsdottir kjennetegnes ved allsidighet i bruk av materialer og uttrykksform. Hun jobber med blyglass og mosaikk i tillegg til grafikk og maleri. Hun har utsmykket flere kirker og bygninger med mosaikk, marmorutskjæringer og blyglassvinduer. Thorhallsdottir har også illustrert flere bøker og tidsskrifter, blant annet diktsamlingen - og musikken en annen. Hennes kunst er blitt utstilt både i inn- og utland (blant annet i Brussel, Warszawa og Cannes), og hun har hatt en rekke separatutstillinger.

Kunstutdannelse 
 1989–1993 Rosenvilde videregående skole. Tegning, form og farge m. almenfag
 1994 The Art School of Reykjavik. Fordypning i akttegning
 1995 Grafisk design, Oslo
 1995–1997 Asker Kunstskole, Asker
 1997 BA-grad i maleriteknikker ved kunstakademiet (Bella Artes) i Barcelona, Spania
 1998 I lære under Jean Ducros ved kunstakademiet (Deux Arts) i Toulouse, Frankrike. Fordypning i oljemaleri og grafikk
 2001–2002 I lære under Ignacio Aguirre, Barcelona, Spania, i grafikk

Bøker 
 Kjærlighetsfanget

Referanser

Eksterne lenker 
 Bjørg Thorhallsdottir – Offisiell hjemmeside
 Norske Grafikere - Bjørg Thorhallsdottir
 Galleri Amare - Bjørg Thorhallsdottir
 NRK Webradio Allehelgensdag med Bjørg Thorhallsdottir
 Elverum Kunstgalleri – Bjørg Thorhallsdottir 

Bjørg Thorhallsdottir
Norske kunstnere
Mosaikkunstnere
Norske malere
Norske grafikere
Personer fra Bærum kommune
Izabela Dragneva

Izabela Dragneva-Rifatova (bulgarsk: Изабела Драгнева; født 1. oktober 1971) er en tidligere bulgarsk vektløfter. I løpet av karrieren oppnådde hun topplasseringer både i EM og VM. Hun har hele fire EM-gull. Under OL 2000 vant hun opprinnelig gullmedalje, i 48-kilosklassen, men ble diskvalifisert og utestengt i to år for bruk av det vanndrivende middelet Furosemid.

Referanser

Eksterne lenker 
 

Bulgarske vektløftere
Deltakere for Bulgaria under Sommer-OL 2000
Vektløftere under Sommer-OL 2000
Deltakere for Bulgaria under Sommer-OL 2004
Vektløftere under Sommer-OL 2004
Canadas Grand Prix 2007

Canadas Grand Prix 2007 var et Formel 1-løp arrangert den 10. juni 2007 på Circuit Gilles Villeneuve i Montréal. Det var det sjette løpet i Formel 1-sesongen 2007.

Lewis Hamilton i McLaren tok sin første pole position. Han var et halvt sekund raskere enn sin teamkollega Fernando Alonso. Nick Heidfeld i BMW Sauber tok tredje startposisjon foran Kimi Räikkönen og Felipe Massa i Ferrari. Hamilton fikk en perfekt start og tok ledelsen som han klarte å beholde på tross av en del ulykker og kollisjoner under løpet. Hamilton vant dermed sitt første Formel 1-løp i karrieren. Alonso gjorde et par feil i løpet og tapte en del plasseringer. Nick Heidfeld tok andreplassen mens østerrikeren Alexander Wurz i Williams-Toyota kom på tredjeplass.

Polakken Robert Kubica i BMW Sauber kjørte utfor banen og krasjet med veggen i sving 10 i veldig høy fart, etter et mislykket forbikjøringsforsøk. Bilen ble totalvraket, men på mirakuløst vis fikk Kubica bare en liten hjernerystelse og en forslått fot. Etter at Kubicas bil var blitt fjernet av banemannskapet tok Alonso en 10 sekunders stop-and-go-straff for å ha kjørt inn i depotet mens safetycar var ute på banen.

Felipe Massa og Giancarlo Fisichella ble senere diskvalifisert på grunn av at de hadde kjørt ut fra depotet mot rødt lys siden safetycar var på vei ut på banen.

Klassifisering

Kvalifisering 

Noter til tabellen:
 Heikki Kovalainen byttet motor, og ble dermed flyttet 10 plasser lenger bak på griden.

Løpet 

Noter til tabellen:
 Dette var Lewis Hamiltons første seier i et Formel 1-løp, og også hans første pole position.

Eksterne lenker 
 

2007
Formel 1-sesongen 2007
Sport i Canada i 2007
Sveip

Sveip har flere betydninger og bruksområder.

 Sveiping, en teknikk i tre- og neversløyd
 Sveip (1995) – TV-program på NRK i perioden 1995–1997.
 Sveip (2008) – TV-program på NRK i perioden 2008–2009.
Pasjon (middelalderspill i Stavanger)

Pasjon er et middelalderprosjekt med spill og parader som blir gjennomført hvert fjerde år i Stavanger. Pasjon er et historisk spill som er tuftet på middelalderens spilltradisjoner og lokal historikk. Prosjektet ble først gjennomført i 2000 etter initiativ fra Anna S. Sogne-Møller og Mette L. Arnstad.

Pasjon 2008
Pasjon 08 ble arrangert mellom 5. og 13. mars i og utenfor Stavanger domkirke. Kunstnerisk ansvarlig var som tidligere år, Anna S. Songe-Møller.

Gjennom syv delprosjekter fikk publikum opplevelser som hadde elementer fra den geistlige, verdslige og folkelige middelaldertradisjonen. Delprosjektene var:
 Mysteriespillet «Over alt» i Stavanger domkirke 
 Middelalderspill i byparken og rundt Breiavannet 
 Etterklang på Domkirkeplassen 
 Ridderturnering i Kongsgården 
 Gjøglerparade gjennom byens gater 
 Figurteater for barnehager 
 Skoleprosjektet med tema middelalder i grunnskolen. 

Pasjon 2008 hadde et budsjett på 4,8 millioner, og nærmere 2000 aktører deltok som frivillige i prosjektet. Blant annet var mange organisasjoner og institusjoner involvert, slik som studenter ved Universitetet i Stavanger, elever ved videregående skoler i Stavanger, Steinerskolen, kulturskolene og profesjonelle kunstnere nasjonalt og internasjonalt. Henrik Høie og Trond Sørlundsengen hadde prosjekt- og kunstnerisk ledelse for Gjøglerparaden gjennom byen, og opptrinnene i paraden. De var også ansvarlige for den utendørs forestillingen "Faste og Karneval" som ble spilt utenfor Domkirken før Pasjonsspillet inne i kirken, de utviklet manus og Henrik Høie ga liv til skikkelsen Faste, Trond Sørlundsengen spilte Karneval-skikkelsen.

Se også 
 Mysteriespill

Eksterne lenker 
 Pasjon 2008 blir gigantisk
 Ånden styrker Pasjon
 Gjøglere i duskregn
 Pasjon, historikk

Kultur i Stavanger
New Democratic Party

New Democratic Party (fransk: Nouveau Parti démocratique) er et politisk parti i Canada. Partiet er i dag det styrende partiet i provinsen Manitoba. Man har tidligere også vært en del av regjeringen i Britisk Columbia, Yukon, Ontario og Saskatchewan. På nasjonalt plan sitter partiet i opposisjonen.

Politiske standpunkt
NDP bygger på en sosialdemokratisk plattform. Partiet står muligens nærmest Sosialistisk Venstreparti i norsk målestokk. Viktige saker for partiet har vært miljøvern, redusere fattigdom i Canada, og endring av valgsystemet slik at fordelingen blir mer proporsjonell etter stemmer. En av grunnene til at man vil endre valgsystemet er at partiet har vært den store taperen i det canadiske valgsystemet som ligner på det engelske.

Saker:
 Reforhandle NAFTA-avtalen
 Balansert budsjett
 Menneskerettighetsbeskyttelse
 Fredsarbeid
 Kampen for miljøet
 Redusere fattigdom i Canada
 Arbeideres rettigheter samt heve minimumslønnen i Canada
 Utvidelse av tilbud for offentlig transport
 Avkriminalisering av Marihuana i små mengder
 Progressiv skattereform

Historie
NDP ble til i 1961 etter en sammenslåing mellom to tidligere sosialdemokratiske partier. Thomas Clement ble valgt til partiets første leder. Han satt tidligere som Premier i Saskatchewan, hvor han var den første sosialdemokraten til å styre i Nord-Amerika.

Storhetstiden 
Partiet hadde sine beste år på 70 og 80-tallet da man hadde stor innflytelse i canadisk politikk. Selv om man ikke var i regjering var man i en meget viktig vippeposisjon som gjorde at Canadas liberale parti måtte gå til NDP for støtte. I denne perioden var Ed Broadbent leder for partiet. NDP gjorde sitt beste valg i 1988. Året etterpå bestemte Broadbent seg for å trekke seg tilbake.

Etter Broadbent trakk seg tilbake mistet partiet mye av statusen man hadde opparbeidet seg på 70- og 80-tallet. I 1993 gjorde man et katastrofevalg, og ble kraftig redusert. Man mistet også kontrollen over flere av provinsene man hadde hatt styre i. Etter valget i 1993 har man gradvis kommet tilbake, men man er enda ikke der man var i 1988.

Partiledere

Oppslutning ved nasjonale valg i Canada 1962–2008

Eksterne lenker 
 

Sosialdemokratiske partier
Politiske partier i Canada
Politiske partier etablert i 1961
1961 i Canada
Canadas konservative parti

Canadas konservative parti (engelsk The Conservative Party of Canada, fransk Parti conservateur du Canada) styres i dag av Andrew Scheer. Partiet er det canadiske søsterpartiet til norske Høyre.

Eksterne lenker 
 

Politiske partier i Canada
Politiske partier etablert i 2003
2003 i Canada
Pål Riis

Pål Sverre Riis (født 11. juli 1955 i Oslo) er en norsk skoleleder og sakprosaforfatter. Han er siden juni 2016 områdedirektør med ansvar for Oslos videregående skoler.

Riis har hovedfag i norsk fra Universitetet i Oslo, og jobbet siden blant annet ved Ulsrud videregående som leder og assisterende rektor. Han var rektor ved Ullern videregående skole fra 2001 til 2014, og under han ledelse ble skolen utnevnt til Nasjonal demonstrasjonskole for 2006–2008. Riis videreutdannet seg innen skoleledelse ved UiO, og har coachingutdannelse fra Erickson Coaching Nordic og har siden utgitt bøker på bruk av coaching i skolen.

Høsten 2014 ble han utdanningsdirektør i Akershus fylkeskommune, men gikk fra stillingen i januar 2015 etter at det ble opprettet en personalsak for saksgang i en ansettelse.

Etter en periode som rektor ved Frogn videregående skole i Akershus ble han i 2016 tilsatt som områdedirektør for Oslos videregående skoler.

Bibliografi 
 2005: Coaching i skolen, Pedlex, sammen med Jan Georg Kristiansen
 2008: Profesjonelle dialoger – Coaching og relasjonstenking i skolen, Universitetsforlaget (ISBN 9788215011509), sammen med Jan Georg Kristiansen

Referanser

Eksterne lenker 
 «Dumpeskolen som ble suksess», Aftenposten 20.04.08

Norske sakprosaforfattere
Norske skoleledere
Norske lektorer
Rektorer ved skoler i Norge
Ullern videregående skole
Norske direktører
Personer fra Oslo
Fødsler i 1955
Uri Lupolianski

Uri Lupolianski (født 1951 i Haifa) var den 17. borgermesteren i Jerusalem, en posisjon han hadde i perioden 2003 til 2008. 

Lokalpolitikere
Israelske politikere
Fødsler i 1951
Slagmaur (band)

Slagmaur er et norsk black metal-band fra Brekstad i Ørland kommune. Bandet ble startet i 2006 av «General Gribbsphiiser». Bandet har gitt ut album i serier, den første var trilogien Fosens Protokoller og besto av Svin, Skrekk og Domfeldt.  Neste serie het The Art Of Olderman, og begynte i 2007 med utgivelsen Skrekk Lich Kunstler, Von Rov Shelter i 2009 og til slutt Till Smiths Terror som antagelig kommer i løpet av 2013. Selve musikken er en blanding av flere stilarter, hovedsakelig black metal. Med sine tunge, mørke riff, monotone, perkusjonen og den forvridde vokalen vil lytteren finne referanser til både black metal, klassisk musikk, doom metal, og støyrock. Slagmaur er signert på plateselskapet Osmose Productions. Albumene har høstet gode kritikker.

Manager for Slagmaur er Patricia Thomas som også er manager for blant annet Skitliv, Written In Torment, Heathen Deity og andre.

Diskografi 
Studioalbum
 Skrekk Lich Kunstler – 2007
 Von Rov Shelter – 2009
 Till Smiths Terror – 2014

Andre utgivelser
 Svin – 2006 (Demo, trykt i to opplag på 50 eksemplarer hver, i 2007 og 2009 gjenutgitt som album)
 Skrekk – 2006 (Demo, trykt i 100 håndnummererte eksemplarer)
 Helvette – 2006 (Rehearsal-tape, trykt i 30 eksemplarer)
 Domfeldt – 2007 (Demo, trykt i 50 håndnummererte eksemplarer, i 2008 gjenutgitt som album med en noe endret tracklist)

Medlemmer 
Nåværende medlemmer
 «General Gribbsphiiser» – Alle instrumenter unntatt trommer
 «Åtselgribb» – Vokal
 «LT Wardr» – Trommer og tangenter
 Lise Olden (vokal-gjesteartist)

Session
 «Steingrim»
 «Fazeech»
 «Tkrakyl»
 Maria Nordseth Garli
 «Mjødar»
 «Ms Dissonance»
 E. Blix

Referanser

Eksterne lenker
 
  
  
 Osmose Productions

Norske black metal-band
Band etablert i 2006
Divided Multitude

Divided Multitude er et norsk progressiv metal-band fra Ørland kommune. 
Bandet ble startet i 1995.

Diskografi 
 Studioalbum 
 Inner Self – 1999
 Falling to Pieces – 2002
 Guardian Angel – 2010
 Feed On Your Misery - 2013
Divided Multitude - 2015

Andre utgivelser 
 Stranded - (1996) (demo (musikk)|demo)
 Tale of Tomorrow – (1997) (demo)
 ''Guardian Angel – 2007 (demo)

Medlemmer 
Nåværende 
 Christer Harøy (gitar) 
 Sindre Antonsen (gitar/vokal) 
 Anders Vinje (trommer)
 Rayner Harøy (bass)
 Jan Thore Grefstad (vokal) 

Tidligere 
 Olav Skei (trommer)
 Dag Erik Oksvold (trommer)
 Robert Myrhaug (trommer)
 Eskild Kløften (keyboards)

Eksterne lenker
 
 

Norske progressiv metal-band
Band etablert i 1995
Kazimierz Dolny

Kazimierz Dolny er en liten by i det østlige Polen, på den østlige bredden av Wisła i Lublin voivodskap.

Byen er en viktig turistattraksjon og regnes for å være en av de vakreste polske småbyer. Den hadde sin storhetstid på 1500-tallet og den første halvdel av 1600-tallet, som følge av korntransporten på Wisła. Med stagneringen av handelen stanset også den økonomiske veksten i byen, noe som i stor grad var med på å bevare Kazimierz Dolnys renessansekarakter. Siden det 19. århundre har den blitt et populært feriemål, både for turister og for kunstnere.

Eksterne lenker  
 

Byer i Lublin voivodskap
Byer ved Wisła
Islam Elsanov

Islam Elsanov (født 20. august 1956)  er en tsjetsjensk forfatter og filmskaper. Elsanov er født i Ala-Buka i Kirgisistan, men han flyttet sammen med sin familie til Argun i Tsjetsjenia da han var fire år – da tsjetsjenere fikk lov til å returnere etter å ha vært deportert til Sibir og midtre Asia under annen verdenskrig. Han var fribyforfatter i Stavanger fra 2002 til 2004. Han er gift og har fem barn, to av dem var med til Norge.

Utdanning 
Islam Elsanov studerte litteratur og språk ved det statlige universitetet i Groznyj fra 1978 til 1981, siden litteratur ved Gorkij litteraturinstitutt i Moskva fra 1981 til 1986. Da tok han mastergrad i litteratur. Fra 1999 til 2001 studerte han på Kinoakademiet i Moskva.

Engasjement 
Etter grunnutdanning begynte Elsanov som dreier på en fabrikk for matvareutstyr i Argun. Han jobbet der i sju år fra 1974, og studerte den første tiden ved siden av jobben. Etter fullført utdanning ble han redaktør i et bokforlag i Groznyj fra 1986 til 1992, deretter var han engasjert i radio som viseformann for den statlige radiokanalen. Fra 1993 var han forsker ved Vitenskapelig Humanistisk Institutt i Groznyj, før han fra 1995 ble redaktør av litteraturtidsskriftet ORGA, en stilling han hadde til 1999. Han er æresmedlem i Russisk PEN-senter og medlem av den russiske forfatterforening.

Bibliografi 
På tsjetsjensk
 Ved solnedgang, novellesamling, 1986 
 Rosa Bjerkelund, roman og noveller, 1989 
 De som bor i himmelen, roman, 1996

Fellespublikasjoner 
 Ved Sunzji's bredder, Mahachkala, Dagestan, 1988 
 Tilbakevending, Alma-Ata, Kasakhstan, 1990 
 Og det var vår, Groznyj, Tsjetsjenia, 1991 
 Tsjetsjensk novelleantologi, Groznyj, Tsjetsjenia, 1993

Filmer 
 Groznyj i dag, 12 min, dokumentar. 1999
 I villniset (In a thicket), 26 min, kortfilm, 2001

Eksterne lenker 
 Islam Elsanov hos friby.no
  Om filmen In a thicket

Tsjetsjenere
Fribyforfattere
Fødsler i 1956
The Gypsy Finale

The Gypsy Finale er en EP av Kaizers Orchestra, utgitt i 2004. Den ble spilt inn på Rockefeller i Oslo i 27. februar 2004 under Kaizers konsert her. Alle sporene er konsertopptak.

Sporliste 
 «Sigøynerblod» (live)
 «Bak et halleluja» (live)
 «Resistansen» (live)

Kaizers Orchestra-EP-plater
EP-plater fra 2004
Ole Aass

Ole Aass (født 3. desember 1884 på Midt-Sukkestad i Østre Toten, død 18. desember 1945 samme sted) var ordfører i Østre Toten fra 1929 til 1931. Aass representerte Bondepartiet.

Aass var sønn av gardbruker Julius Aass og Karen Otilie, f. Sukkestad. Han tok middelskoleeksamen i 1900 og eksamen fra Storhove landbruksskole i 1906. I 1914 ble Aass gift med gardbrukerdattera Johanne Skramstad (1891–1973) fra Totenvika. Samme år tok han over farsgarden Sukkestad.

I 1922 kom han første gang inn i herredsstyret. Etter å ha vært ordfører fortsatte han som formannskapsmedlem fra 1934 til 1937. I tillegg hadde Aass ei rekke verv på kommunalt og fylkeskommunalt nivå, både innafor politikk og næringsliv. På 1930-tallet var han gjeldsmeglingsmann for Østre Toten i Lånekassen for jordbrukere, i ei tid da konkursspøkelset hang over mange bønder.

Kilder og litteratur 
 DIS Norges gravminneregistrering
 Gjørvad, O. (red.): Totens bygdebok II, s. 45.
 Opplandsarkivets avskrift av kommunevalgresultater 

 

Ordførere i Østre Toten
Sp-ordførere i Oppland
Personer fra Østre Toten kommune
Fødsler i 1884
Dødsfall i 1945